Дзяржава таксама не заўжды задаволеная Каталіцкай Царквой, у прыватанасці, Упаўнаважаны па справах рэлігій Л. Гуляка адзначыў, што для каталіцкіх супольнасцей характэрная незаконная ўсталёўка помнікаў, таксама некаторыя святары не лічацца з патрабаваннямі заканадаўства аб няўдзеле рэлігійных арганізацый у палітычнай дзейнасці49 , што напярэдадні і пасля выбараў набывае вялікае значэнне. Нягледзячы на тое, што сярод святароў і міранаў Каталіцкай Царквы ёсць шмат актыўных дзеячоў і рухаў, напрыклад рух, звязаны з абаронай касцёлу св. Язэпа ці з Беларускай Хрысціянскай Дэмакратыяй, кіраўніцтва РКЦ спрабуе ад іх дыстанцыявацца. У прыватнасці, напярэдадні выбараў з Беларусі пасылаецца на служэнне ў Ізраіль святар Юры Барок, звязаны з БХД.